กรมบัญชีกลาง เตือนประชาชนอย่าหลงเชื่อ ตรวจสอบสิทธิ์รับเงินเยียวยาผ่านระบบ e-Social Welfare ไม่เป็นความจริง
กรมบัญชีกลาง เตือนประชาชนอย่าหลงเชื่อ ตรวจสอบสิทธิ์รับเงินเยียวยาผ่านระบบ e-Social Welfare ไม่เป็นความจริงนางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการแชร์ข้อมูลใน Social Media เกี่ยวกับการเชิญชวนประชาชนให้มาตรวจสอบสิทธิ์รับเงิน 3,000 บาท จากรัฐบาล ผ่านระบบบูรณาการฐานข้อมูลสวัสดิการสังคม หรือ e-Social Welfare ของกรมบัญชีกลาง นั้น ขอชี้แจงว่ากรณีดังกล่าวไม่เป็นความจริง ระบบ e-Social Welfare ของกรมบัญชีกลาง คือระบบที่ใช้ในการตรวจสอบสิทธิ์ของผู้มีสิทธิ์รับเงินสวัสดิการที่จ่ายกรณีปกติเป็นรายเดือน ทั้งนี้ขอให้ประชาชนอย่าได้หลงเชื่อข้อมูลที่แชร์ใน Social Media หากมีข้อสงสัย สามารถสอบถามได้ที่ call center กรมบัญชีกลางที่หมายเลขโทรศัพท์ 02 270 6400 ในวัน เวลาราชการ